**HATÁSVIZSGÁLAT**

**A jogalkotásról szóló 2010.évi CXXX. törvény 17.§- a szerint**

**„17. §** (1) A jogszabály előkészítője - a jogszabály feltételezett hatásaihoz igazodó részletességű - előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell.

(2) A hatásvizsgálat során vizsgálni kell

a*)* a tervezett jogszabály valamennyi jelentősnek ítélt hatását, különösen

aa)társadalmi, gazdasági, költségvetési hatásait,

ab*)* környezeti és egészségi következményeit,

ac*)* adminisztratív terheket befolyásoló hatásait, valamint

b*)* a jogszabály megalkotásának szükségességét, a jogalkotás elmaradásának várható következményeit, és

c)a jogszabály alkalmazásához szükséges személyi, szervezeti, tárgyi és pénzügyi feltételeket.”

**Előzetes hatásvizsgálat**

**a jogalkotásról szóló 2010. CXXX. törvény 17. §. (1) bekezdése alapján**

**Rendelet-tervezet címe:**

Pilisjászfalu Önkormányzat Képviselő-testületének …./2018 (XII…..) önkormányzati rendelete a szociális rászorultságtól függő pénzbeli, természetbeni és személyes gondoskodást nyújtó és gyermekvédelmi ellátások helyi szabályairól szóló 1/2015. (II. 17.) rendelet módosításáról

**Várható társadalmi, gazdasági, költségvetési hatások:**

A helyi önkormányzatok felelőssége növekszik a szociális biztonság megerősítésében és biztosításában. Gazdasági, költségvetési hatása az önkormányzat költségvetésében jelentkezik.

**Környezeti, egészségi következményei:**

A rendeletben foglaltak végrehajtásának környezetre gyakorolt és egészségi következményei nincsenek.

**A rendelet adminisztratív terheket befolyásoló hatásai:**

A rendeletben foglaltak végrehajtása további adminisztratív terhet nem ró az önkormányzatra.

**A rendelet megalkotásának szükségessége:** A rendelet megalkotásának szükségességét indokolja, hogy a települési önkormányzat személyes gondoskodás megszervezésére köteles szerv. A szociális igazgatásról és szociális ellátásokról szóló 1993. évi III. törvény (továbbiakban Szt.) 86.§.(1) bekezdés c) pontja alapján a települési önkormányzat házi segítségnyújtást köteles biztosítani.

**A jogszabály elmaradásának várható következményei:** A szociális alapellátás hiányossága és a Pest Megyei Kormányhivatal törvényességi észrevétele.

**A rendelet alkalmazásához szükséges személyi, szervezeti, tárgyi és pénzügyi feltételek:**

A személyi, szervezeti, tárgyi és pénzügyi feltételek rendelkezésre állnak.